จังหวัดเพชรบุรี ร่วมกับภาครัฐ ภาคเอกชน จัดกิจกรรมกระตุ้นเศรษฐกิจ ฟื้นฟูการท่องเที่ยว
นางสาวมิ่งขวัญ บุญโภคัย ท่องเที่ยวและกีฬาจังหวัดเพชรบุรี กล่าวว่า จังหวัดเพชรบุรีร่วมกับหน่วยงานภาครัฐ ภาคเอกชน จังหวัดเพชรบุรี และสมาคมไทยท่องเที่ยวเชิงอนุรักษ์และผจญภัย เป็นมิตรกับสิ่งแวดล้อม จัดกิจกรรมกระตุ้นเศรษฐกิจการท่องเที่ยว “ท่องเที่ยวเดือนมหามงคล สนุกเต็มที่ดีต่อโลก” กำหนดจัดกิจกรรมขึ้น ในช่วง 2 สัปดาห์สุดท้ายปลายเดือนกรกฎาคม และ 2 สัปดาห์แรกของเดือนสิงหาคมนี้ ในพื้นที่อำเภอแก่งกระจาน และอำเภอหนองหญ้าปล้อง เพื่อเฉลิมพระเกียรติ เนื่องในโอกาสวันเฉลิมพระชนมพรรษาในหลวงรัชกาลที่ 10 วันที่ 28 กรกฎาคม 2565 และวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคม 2565จังหวัดเพชรบุรี พร้อมอำนวยความสะดวก นำรถไปรับนักท่องเที่ยวจากถนนข้าวสารมาท่องเที่ยวในพื้นที่ อำเภอแก่งกระจานและอำเภอหนองหญ้าปล้อง สร้างการรับรู้ ต่อยอดนักท่องเที่ยวในกลุ่มต่างๆ ให้นักท่องเที่ยวมาท่องเที่ยวจังหวัดเพชรบุรีเพิ่มมากขึ้น ตอบโจทย์ของการท่องเที่ยวอย่างยั่งยืน สอดคล้องกับสถานการณ์การแพร่ระบาดของโรคโควิด-19